दिक्कतें तो हर काम में आएंगी लेकिन रुको मत
आर्थिक उदारीकरण के बाद देश में उद्यमियों की नई जमात खड़ी हुई पर महिलाओं को अभी लंबा सफर तय करना है । संतोष की बात यह है कि मंडीदीप औद्योगिक क्षेत्र में आधा दर्जन महिलाएं अपने लिए सफलता की नई इबारत लिख रही हैं। वहीं कई महिलाएं ऐसी भी हैं, जिन्होंने अपने पति की मौत के बाद न-केवल परिवार को संभाला, बल्कि बच्चों को पढ़ा लिखाकर उन्हें इंजीनियर व अन्य पदों पर पहुंचाकर उन्हें अपने पैराें पर खड़ा किया।
कीर्ति ने 20 को दिया रोजगार
रायसेन | कीर्ति गोयल ग्रीन फिल्टर प्लांट का संचालन करती हैं। बीस लोगों को रोजगार देने वाली कीर्ति का कहना है कि अभी तक बड़े कारोबार में विशेष वर्ग के लोगों का उत्पादन पर ध्यान केंद्रित रहा है लेकिन अब महिलाएं भी तेजी से सामने आ रही हैं। यही सोचकर मैंने भी इस क्षेत्र में कदम रखा। औरतों को कारोबारी बनने के बारे में सोचना होगा। उनका कहना है कि महिलाओं को शिक्षा, वस्त्र एवं फैशन डिजाइन, बुटिक, सौंदर्य प्रसाधनों आदि क्षेत्रों में भी अपनी उद्यमशीलता को विकसित करना चाहिए।
ंंंंंंंंंंंंंंंंंंंंंंंंसिलाई कर बेटे को बनाया इंजीनियर
बेगमगंज | पति की मौत के बाद विचलित हुए बिना न-केवल अपने परिवार को संभाला, बल्कि बेटे को इंजीनियर और बेटी को एमसीए तक की शिक्षा दिलाकर उन्हें अपने पैरों पर खड़ा कर दिया है। बच्चों को इस मुकाम तक पहुंचाने के लिए गांधीबाजार में रहने वाली मीना भायजी को पति की मौत के बाद काफी संघर्ष करना पड़ा। उनके पति र|ेश भायजी लाइट फिटिंग का काम करते थे, 2006 में सांप के काटने से उनकी मृत्यु हो गई। ऐसी स्थिति में मीना भायजी के सामने बच्चों की परवरिश का जिम्मा आ गया।
पति का सपना किया साकार
मंडीदीप | कामना विंदल 12 साल तक यूएस में रहीं। उनके पति पंकज का सपना फार्मा कंपनी शुरू करने का था। पति ने इच्छा जताई तो कामना वापस स्वदेश लौटीं और पति के सपने को पूरा करने में जुट गईं। दो साल की मेहनत के बाद अब वे मंडीदीप में विंदल फार्मा कंपनी का संचालन कर रही हैं। कामना महिलाओं को संदेश देते हुए कहती हैं कि अपने आप को रोको मत, अपने व परिवार के सपनों को फालो करें, डरो मत,दिक्कतें तो हर काम में आएंगी लेकिन रुको मत।
महिला दिवस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva